
ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ 
ՀԱՇՎԵՔՆՆԻՉ ՊԱԼԱՏ

Ո Ր Ո Շ ՈՒ Մ

2023 թվականի օգոստոսի 30-ի թիվ 115-Լ

ՀԱՇՎԵՔՆՆԻՉ ՊԱԼԱՏԻ ԿԱՌՈՒՑՎԱԾՔԱՅԻՆ ՓՈՓՈԽՈՒԹՅՈՒՆ ԻՐԱԿԱՆԱՑՆԵԼՈՒ, ՀԱՇՎԵՔՆՆԻՉ ՊԱԼԱՏԻ 2018 ԹՎԱԿԱՆԻ ՄԱՅԻՍԻ 10-Ի ԹԻՎ 2/1 ՈՐՈՇՄԱՆ ՄԵՋ ՓՈՓՈԽՈՒԹՅՈՒՆ ԿԱՏԱՐԵԼՈՒ, ՀԱՇՎԵՔՆՆԻՉ ՊԱԼԱՏԻ 2023 ԹՎԱԿԱՆԻ ՀՈՒՆԻՍԻ 29-Ի ԹԻՎ 86-Լ ՈՐՈՇՄԱՆ ՄԵՋ ՓՈՓՈԽՈՒԹՅՈՒՆՆԵՐ ԵՎ ԼՐԱՑՈՒՄ ԿԱՏԱՐԵԼՈՒ ԵՎ ՀԱՇՎԵՔՆՆԻՉ ՊԱԼԱՏԻ 2023 ԹՎԱԿԱՆԻ ՓԵՏՐՎԱՐԻ 28-Ի ԹԻՎ 29-Լ ՈՐՈՇՈՒՄՆ ՈՒԺԸ ԿՈՐՑՐԱԾ ՃԱՆԱՉԵԼՈՒ ՄԱՍԻՆ

Ղեկավարվելով Հաշվեքննիչ պալատի մասին Հայաստանի Հանրապետության օրենքի 16-րդ հոդվածի 9-րդ մասի 9-րդ և 11-րդ կետերով, 24-րդ հոդվածի 2-րդ մասով, «Կառավարչական իրավահարաբերությունների կարգավորման մասին» Հայաստանի Հանրապետության օրենքի 21-րդ հոդվածի 1-ին մասով, Նորմատիվ իրավական ակտերի մասին Հայաստանի Հանրապետության օրենքի 33-րդ հոդվածի 1-ին մասով և 3-րդ մասով և 36-րդ հոդվածի 1-ին մասի 1-ին կետով՝ Հաշվեքննիչ պալատը․
 
Ո Ր Ո Շ ՈՒ Մ  Է`
1. Ստեղծել Հաշվեքննիչ պալատի կատարողականի հաշվեքննության կառուցվածքային ստորաբաժանումը։
2. Հաշվեքննիչ պալատի 2018 թվականի մայիսի 10-ի Հաշվեքննիչ պալատի կանոնադրությունը հաստատելու մասին թիվ 2/1 որոշման հավելվածի 28-րդ կետի 1-ին ենթակետի «յոթերորդ» բառը փոխարինել «և կատարողականի հաշվեքննության» բառերով։
3. Հաշվեքննիչ պալատի 2023 թվականի հունիսի 29-ի «Հաշվեքննիչ պալատի 2018 թվականի մայիսի 10-ի թիվ 2/1 որոշման մեջ փոփոխություն կատարելու մասին» թիվ 86-Լ որոշման (այսուհետ՝ որոշում) մեջ կատարել հետևյալ փոփոխությունները և լրացումները՝
1) որոշման վերնագիրը «ԿԱՏԱՐԵԼՈՒ» բառից հետո լրացնել «ԵՎ ՀԱՇՎԵՔՆՆԻՉ ՊԱԼԱՏԻ ԿԱՌՒՑՎԱԾՔԱՅԻՆ ՓՈՓՈԽՈՒԹՅՈՒՆ ԻՐԱԿԱՆԱՑՆԵԼՈՒ» բառերով,
2) որոշման նախաբանից հանել «Քաղաքացիական ծառայության մասին» Հայաստանի Հանրապետության օրենքի 23-րդ հոդվածի 6-րդ մասով» բառերը,
3) որոշման 2-րդ կետի 1-ին, 2-րդ և 3-րդ ենթակետերը շարադրել նոր խմբագրությամբ՝
«1) Հաշվեքննիչ պալատի առաջին և յոթերորդ վարչությունները միաձուլելով ստեղծել Հաշվեքննիչ պալատի երրորդ վարչությունը,
2) Հաշվեքննիչ պալատի երկրորդ, հինգերորդ և վեցերորդ վարչությունները միաձուլելով ստեղծել Հաշվեքննիչ պալատի չորրորդ վարչությունը,
3) Հաշվեքննիչ պալատի չորրորդ և իններորդ վարչությունները միաձուլելով ստեղծել Հաշվեքննիչ պալատի հինգերորդ վարչությունը։»,
4) որոշման 3-րդ կետը շարադրել հետևյալ նոր խմբագրությամբ՝
«3․ Հաշվեքննիչ պալատի երրորդ վարչությունը անվանափոխել Հաշվեքննիչ պալատի երկրորդ վարչության, Հաշվեքննիչ պալատի ութերորդ վարչությունը՝ վեցերորդ վարչության, իսկ Հաշվեքննիչ պալատի տասներորդ վարչությունը՝ առաջին վարչության։»,
5) ուժը կորցրած ճանաչել որոշման 5-րդ կետը։
4. ՈՒժը կորցրած ճանաչել Հաշվեքննիչ պալատի 2023 թվականի փետրվարի 28-ի «Հաշվեքննիչ պալատի 2018 թվականի մայիսի 10-ի թիվ 2/1 որոշման մեջ փոփոխություն կատարելու մասին» թիվ 29-Լ որոշումը։
5. Սույն որոշումն ուժի մեջ է մտնում հրապարակմանը հաջորդող օրվանից:

